Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
20 พ.ค. 2558

แรงขายหุ้นพลังงาน ทำให้มีจังหวะหยุดชะงักเล็กน้อยแต่ไม่เสียทิศทางตลาดขาขึ้น 
ดัชนี SET อยู่ที่ 1,522.56 จุด -3.40 จุด -0.22% ปริมาณซื้อขาย 21,106 ลบ.
แนวรับ:      1520 , 1510       แนวต้าน:      1530 , 1545-50
 
สรุปทิศทางและแนวโน้มตลาด
ธนาคารพาณิชย์ เริ่มปรับลดดอกเบี้ย…กดดัน NIM ใน 2Q15: นอกจากการปรับลดลงแรงของราคาน้ำมันดิบเมื่อคืนที่ผ่านมา จะเป็นปัจจัยกดดันหุ้นกลุ่มพลังงาน และ SET แล้ว การประกาศลดดอกเบี้ยลงของธนาคารขนาดใหญ่อย่าง KBANK จะเริ่มปรับลดอกเบี้ยเงินกู้ลง 0.125% ตั้งแต่วันพรุ่งนี้เป็นต้นไป และคาดว่าธนาคารขนาดใหญ่อื่นๆ จะทยอยปรับลดดอกเบี้ยลงตาม ซึ่งการปรับลดดอกเบี้ย นโยบาย ของ ธปท.ถึง 2 ครั้งตั้งแต่ เดือน มี.ค.เป็นต้นมา จะเป็นปัจจัยกดดัน NIM กลุ่มธนาคารในช่วง 2Q15 ทำให้ราคาหุ้นยังมีแนวโน้ม อ่อนแอกว่าตลาดต่อไป ในทางตรงกันข้าม การปรับลดอกเบี้ยจะเป็นปัจจัยบวกต่อหุ้นกลุ่ม MICRO Finance ที่ผลการดำเนินงาน 1Q15 ออกมาดี อย่าง SAWAD รวมไปถึงหุ้นกลุ่มอสังหาฯ ที่เริ่มเปิดโครงการใหม่ๆ และได้รับผลตอบรับดี อย่าง SIRI (แนวต้าน 1.91 บาท)
“ซื้อ” PTTGC และ SCC ต่อเนื่องจากเมื่อวานนี้: การปรับลดลงของราคาน้ำมัน แม้เป็นปัจจัยกดดันหุ้นกลุ่มโรงกลั่นตลอดช่วงเช้าที่ผ่านมา แต่เรามองเป็นโอกาส “ซื้อ” โดยเฉพาะ อย่าง PTTGC และ SCC ที่ได้รับผลดีจากส่วนต่างระหว่างราคา HDPE กับวัตดุดิบ ทรงตัวในระดับสูง US$800/ตัน รวมไปถึงค่าการกลั่น อยู่ในระดับสูง US$10/bbl รวมไปถึงโอกาสในการบันทึกกำไรจากสต็อกน้ำมันใน 2Q15 หนุนผลการดำเนินงาน 2Q15 ขณะที่ BCP นอกจากได้รับผลดีจากค่าการกลั่นในระดับสูงแล้ว ยังได้รับผลดีจากกระแสเงินสดจากโรงไฟฟ้าพลังงานแสงอาทิตย์ ขนาด 118MW
 
หุ้นที่น่าสนใจทางเทคนิค
HANA “ซื้อ” ราคาหุ้นแกว่งตัวขึ้นทะลุกรอบสามเหลี่ยมที่สร้างตัวมาประมาณ 2 เดือนพร้อมปริมาณการซื้อขายสูงสนับสนุน เครื่องมือ MACD เป็นบวกต่อเนื่อง มีจังหวะเก็งกำไร มีแนวต้านแรกบริเวณ 47.00 บาท และมีเป้าหมายถัดไปที่ 49.00 บาท 
JAS “ซื้อ” ราคาหุ้นมีจังหวะดีดฟื้นตัวขึ้นต่อเนื่องด้วยแท่งเทียนรูปแบบ Rising Three Methods เส้นค่าเฉลี่ย 7-14-21 วันเรียงตัวตัดกันมีโอกาสแกว่งฟื้นตัวขึ้นต่อเนื่อง มีแนวต้านแรกบริเวณ 5.85 บาท และเป้าหมายระยะกลางที่บริเวณ 6.20 บาท
BTS “ซื้อ” ราคาหุ้นดีดขึ้นทะลุกรอบ Sideways ช่วง 9.00-9.25 บาท พร้อมปริมาณการซื้อขายสนับสนุนหนาแน่น  มีแนวโน้มฟื้นตัวขึ้นกลับมายืนเส้นค่าเฉลี่ย 3 เดือนบริเวณ 9.35 บาท หากผ่านไปได้มีแนวต้านถัดไปบริเวณ 9.60 บาท 
 
Futures   แนวรับ         แนวต้าน
SET50      1000           1010
               990           1015
Gold        19200          19400
              19000          19600
Oil          2200           2250
              2150           2300